**The Departed** on vuonna 2006 ensi-iltansa saanut yhdysvaltalainen rikoselokuva, jonka on ohjannut Martin Scorsese. Sen on käsikirjoittanut William Monahan, ja sen pääosia esittävät Leonardo DiCaprio, Matt Damon, Jack Nicholson, Mark Wahlberg, Martin Sheen, Vera Farmiga, Ray Winstone, Anthony Anderson ja Alec Baldwin. *The Departed* on uudelleenfilmatisointi vuonna 2002 ilmestyneestä hongkongilaisesta jännityselokuvasta *Infernal Affairs*. 

*The Departedissa* nuorelle poliisille Billy Costiganille annetaan tehtäväksi soluttautua amerikanirlantilaisen gangsterin Frank Costellon rikollisliigaan Bostonissa. Vastaavasti Costellolla on Massachusettsin osavaltion poliisivoimissa kaksoisagentti Colin Sullivan, jonka on tarkoitus estää poliisin suunnitelmat pidättää Costello. Molempien osapuolten johtajat, Costello ja poliisipäällikkö Oliver Charles Queenan, saavat selville, että heidän miestensä joukossa on vastapuolelle työskentelevä myyrä (engl. *rat*, ’rotta’). Costigan ja Sullivan saavat tehtäväksi selvittää toistensa henkilöllisyydet. 

*The Departed* palkittiin neljällä Oscar-palkinnolla parhaasta elokuvasta, parhaasta ohjauksesta, parhaasta sovitetusta käsikirjoituksesta ja parhaasta leikkauksesta. Oscar-palkinto parhaasta ohjauksesta oli Scorsesen vuosikymmenten mittaisen työuran ensimmäinen, vaikka hän oli ollut viidesti ehdolla parhaasta ohjauksesta ja kahdesti parhaasta sovitetusta käsikirjoituksesta. Mark Wahlberg oli ehdokkaana parhaan miessivuosan Oscar-palkinnosta, mutta palkinnon voitti Alan Arkin elokuvalla *Little Miss Sunshine*. Elokuva voitti yhden Golden Globen parhaasta ohjauksesta, mutta BAFTA-palkintoja ei yhtäkään kuudesta ehdokkuudesta huolimatta. *The Departed* palkittiin myös monilla yhdysvaltalaisten elokuvakiltojen ja -kriitikoiden palkinnoilla.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Rikollispäällikkö Francis "Frank" Costello ottaa palvelukseensa pikkupoika Colin Sullivanin, josta tulee myöhemmin poliisi Bostonin poliisilaitokseen. Rikkeettömän ansioluettelonsa takia Sullivan pääsee poliisin erikoistutkintayksikköön, mutta työskentelee samalla salaa kaksoisagenttina Costellolle. Nuori poliisi William "Billy" Costigan nuorempi saa poliisipäällikkö Oliver Charles Queenanilta ja hänen alaiseltaan Sean Dignamilta tehtävän soluttautua Costellon rikollisliigaan, koska Costiganin muut sukulaiset ovat rikollisia. Costiganille luodaan väärennetty rikosrekisteri, hänet tuomitaan vankilaan ja päästetään ehdonalaiseen, jonka aikana hänen on käytävä Sullivanin tyttöystävän, psykiatri Madolyn Maddenin vastaanotolla. Vain Queenan ja Dignam ovat tietoisia Costiganin henkilöllisyydestä. Costigan esiintyy pikkurikollisena Costellolle ja hänen kätyrilleen, Arnold Frenchille. Costello värvää Costiganin, mutta pian hänelle paljastuu, että hänen rikollisliigassaan on poliisin myyrä. Samanaikaisesti Queenanille ja Dignamille paljastuu, että erikoistutkintayksikössä on Costellon kaksoisagentti. Costello kerää miestensä henkilötiedot kirjeeseen ja lähettää sen Sullivanille, jotta myyrän henkilöllisyys paljastuisi poliisin tietokannasta. Costigan vakoilee Costellon ja Sullivanin tapaamista elokuvateatterissa, minkä jälkeen hän seuraa Sullivania kiinalaiskorttelin kaduille. Sullivan puukottaa vahingossa sivullista, joten molemmat epäonnistuvat vastapuolen myyrän tunnistamisessa.

Sullivan manipuloi poliisin luulemaan, että Queenan on Costellon kaksoisagentti. Sullivanin päämääränä on seurata Queenania, joka on menossa hylättyyn rakennukseen tapaamaan poliisin myyrää. Sullivan lähettää Costellon miehet tappamaan myyrän, mutta Costigan lähtee pakoon ja gangsterit pudottavat Queenanin rakennuksen katolta. Queenanin kuoleman jälkimainingeissa Sullivan vaatii Dignamilta lupaa tarkastella Queenanin arkistoja, mutta Dignam ei suostu Sullivanin käskyyn, koska Costiganin henkilöllisyys olisi vaarassa paljastua. Dignam määrätään kahden viikon palkalliselle vapaalle, mutta raivostunut Dignam päättää erota poliisivoimista. Sullivan tarkastelee Queenanille kuulunutta vihkoa, josta käy ilmi, että Costello voisi olla FBI:n ilmiantaja. Costello, French, Costigan ja Costellon miehet ajavat varastolle, josta Costello hakee lastillisen kokaiinia levitystä varten. Sullivan järjestää väijytyksen, jossa poliisit tappavat Costellon miehet ja French tekee itsemurhan ampumalla itsensä. Vakavasti haavoittunut Costello tapaa Sullivanin, ja kertoo tälle vuotaneensa vuosikausia FBI:lle tietoja vastapalveluksena siitä, että poliisi ei pidätä häntä. Sullivan ampuu Costellon. Myöhemmin hän tapaa poliisiasemalla Costiganin. Sullivan poistuu toimistostaan, minkä jälkeen Costigan näkee Sullivanin työpöydällä Costellon kirjeen. Costigan poistuu poliisiasemalta ja Sullivan ymmärtää paljastuneensa. Sullivan poistaa Costiganin henkilötiedot poliisin tietokannasta, mutta Costigan lähettää Madolyn Maddenille CD-levyn, johon on nauhoitettu keskustelu Sullivanin ja Costellon välillä. 

Costigan soittaa Sullivanille ja kertoo, että Costello nauhoitti kaikki tapaamisensa Sullivanin kanssa. Nauhoitukset ovat Costiganin hallussa, joten Costigan kiristää Sullivanin saapumaan samaan varastoon, jossa gangsterit murhasivat Queenanin. Rakennuksen katolla Costigan pieksee Sullivanin ja panee hänet käsirautoihin, mutta Brown, Costiganin entinen luokkatoveri poliisikoulusta, saapuu paikalle ja vaati Costigania päästämään Sullivanin vapaaksi. Costigan ottaa Sullivanin ihmiskilveksi ja menee hissiin, jossa Sullivan sanoo Costiganille, että hän ei ikinä onnistu kertomaan totuutta viranomaisille, koska hän hävitti Costiganin henkilötiedot poliisin tietokannasta. Pohjakerroksessa poliisi Barrigan murhaa Costiganin ja Brownin. Barrigan kertoo, että myös hän oli Costellon kaksoisagentti poliisivoimissa. Kun Barrigan katsoo toisaalle Sullivan ampuu hänet. Sullivanin valheellisen todistajanlausunnon ansiosta poliisi luulee Barriganin olleen ainoa kaksoisagentti. Sullivanin suosituksesta Costiganille myönnetään postuumisti kunniamitali, mutta Costiganin hautajaisissa tyttöystävä Madolyn Madden hylkää Sullivanin. Sullivan palaa kotiinsa, jossa kostonhimoinen Dignam ampuu häntä päähän kuolettavasti äänivaimennetulla pistoolilla. Dignam poistuu huoneistosta, ja yksinäisen rotan nähdään ryömivän parvekkeen kaiteella.

**Juonipaljastukset päättyvät tähän.**

Näyttelijät
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Leonardo DiCaprio   | … |  William "Billy" Costigan nuorempi
  |
|  Matt Damon   | … |  Colin Sullivan
  |
|  Jack Nicholson   | … |  Francis "Frank" Costello
  |
|  Mark Wahlberg   | … |  Sean Dignam
  |
|  Martin Sheen   | … |  Oliver Charles Queenan
  |
|  Vera Farmiga   | … |  Madolyn Madden
  |
|  Ray Winstone   | … |  Arnold French
  |
|  Alec Baldwin   | … |  George Ellerby
  |

 | 

|  |  |  |
| --- | --- | --- |
|  Anthony Anderson   | … |  Brown
  |
|  James Badge Dale   | … |  Barrigan
  |
|  David O'Hara   | … |  "Fitzy" Fitzgibbons
  |
|  Mark Roltson   | … |  Timothy Delahunt
  |
|  John Cenatiempo   | … |  Mark Brambilla
  |
|  Armen Garo   | … |  Eugene Fratti
  |
|  Kevin Corrigan   | … |  Sean
  |
|  Robert Walhberg   | … |  Frank Lazio
  |

 |

Palkintoja
----------

| Palkinnot ja ehdokkuudet |
| --- |
| Palkinto | Kategoria | Kenelle | Voitto / Ehdokkuus |
| Oscar | Paras elokuva | Graham King | Voitto |
| Paras ohjaus | Martin Scorsese | Voitto |
| Paras sovitettu käsikirjoitus | William Monahan | Voitto |
| Paras leikkaus | Thelma Schoonmaker | Voitto |
| Paras miessivuosa | Mark Wahlberg | Ehdokkuus |
| Bafta | Paras elokuva | Brad Pitt, Brad Grey, Graham King | Ehdokkuus |
| Paras ohjaus | Martin Scorsese | Ehdokkuus |
| Paras sovitettu käsikirjoitus | William Monahan | Ehdokkuus |
| Paras leikkaus | Thelma Schoonmaker | Ehdokkuus |
| Paras miespääosa | Leonardo DiCaprio | Ehdokkuus |
| Paras miessivuosa | Jack Nicholson | Ehdokkuus |
| Golden Globe | Paras draamaelokuva |  | Ehdokkuus |
| Paras ohjaus | Martin Scorsese | Voitto |
| Paras käsikirjoitus | William Monahan | Ehdokkuus |
| Paras miespääosa draamaelokuvassa | Leonardo DiCaprio | Ehdokkuus |
| Paras miessivuosa | Jack Nicholson | Ehdokkuus |
| Mark Wahlberg | Ehdokkuus |

Lähteet
-------

1. ↑  The Departed (2006) *Box Office Mojo*. Viitattu 21.2.2016. (englanniksi)
2. ↑  Internet Movie Database: Awards for *The Departed* (2006) *finnish.imdb.com*. Viitattu 26.02.2007. (englanniksi)

Aiheesta muualla
----------------

* Virallinen sivusto (englanniksi)
* *The Departed* Internet Movie Databasessa. (englanniksi)
* *The Departed* Elonetissä.
* *The Departed* Box Office Mojossa. (englanniksi)
* *The Departed* Rotten Tomatoesissa. (englanniksi)
* *The Departed* Metacriticissä. (englanniksi)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * n
* k
* m
Martin Scorsese |
| --- |
|  |
| Filmografia |
|  |
| Elokuvat | 
* *Kuka kolkuttaa ovelleni* (1967)
* *Vapauden verinen laulu* (1972)
* *Sudenpesä* (1973)
* *Alice ei asu enää täällä* (1974)
* *Taksikuski* (1976)
* *New York, New York* (1977)
* *Kuin raivo härkä* (1980)
* *Koomikkojen kuningas* (1983)
* *Illasta aamuun* (1985)
* *Suuret setelit* (1986)
* *Kristuksen viimeinen kiusaus* (1988)
* *New York Stories* (1989)
* *Mafiaveljet* (1990)
* *Cape Fear* (1991)
* *Viattomuuden aika* (1993)
* *Casino* (1995)
* *Kundun* (1997)
* *Bringing Out the Dead* (1999)
* *Gangs of New York* (2002)
* *Lentäjä* (2004)
* *The Departed* (2006)
* *Suljettu saari* (2010)
* *Hugo* (2011)
* *The Wolf of Wall Street* (2013)
* *Silence* (2016)

 |
|  |
| Dokumentit | 
* *Street Scenes* (1970)
* *Italianamerican* (1974)
* *American Boy: A Profile of Steven Prince* (1978)
* *The Last Waltz* (1978)
* *A Personal Journey with Martin Scorsese Through American Movies* (1995)
* *My Voyage to Italy* (1999)
* *The Blues: Feel Like Going Home* (2003)
* *No Direction Home* (2005)
* *Shine a Light* (2008)
* *A Letter to Elia* (2010)
* *Public Speaking* (2010)
* *George Harrison: Living in the Material World* (2011)
* *The 50 Year Argument* (2014)

 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Parhaan elokuvan Oscar-palkinnon saaneet elokuvat |
| --- |
|  |
| 1927/1928–1940 | 
* *Siivet* (1927/28)
* *Broadwayn sävel* (1928/29)
* *Länsirintamalta ei mitään uutta* (1929/30)
* *Cimarron* (1930/31)
* *Grand Hotel* (1931/32)
* *Cavalcade* (1932/33)
* *Tapahtui eräänä yönä* (1934)
* *Kapina laivalla* (1935)
* *Ziegfeld, naisten kuningas* (1936)
* *Emile Zolan elämä* (1937)
* *Komedia meistä ihmisistä* (1938)
* *Tuulen viemää* (1939)
* *Rebekka* (1940)

 |
|  |
| 1941–1960 | 
* *Vihreä oli laaksoni* (1941)
* *Rouva Miniver* (1942)
* *Casablanca* (1943)
* *Kulje tietäni* (1944)
* *Tuhlattuja päiviä* (1945)
* *Parhaat vuodet* (1946)
* *Hiljainen sopimus* (1947)
* *Hamlet* (1948)
* *Kaikki kuninkaan miehet* (1949)
* *Kaikki Eevasta* (1950)
* *Pariisin lumoissa* (1951)
* *Suuri maailmansirkus* (1952)
* *Täältä ikuisuuteen* (1953)
* *Alaston satama* (1954)
* *Marty* (1955)
* *Maailman ympäri 80 päivässä* (1956)
* *Kwai-joen silta* (1957)
* *Gigi* (1958)
* *Ben-Hur* (1959)
* *Poikamiesboksi* (1960)

 |
|  |
| 1961–1980 | 
* *West Side Story* (1961)
* *Arabian Lawrence* (1962)
* *Tom Jones – hulivilihurmuri*(1963)
* *My Fair Lady* (1964)
* *Sound of Music* (1965)
* *Kunnian mies* (1966)
* *Yön kuumuudessa* (1967)
* *Oliver!* (1968)
* *Keskiyön cowboy* (1969)
* *Panssarikenraali Patton* (1970)
* *Kovaotteiset miehet* (1971)
* *Kummisetä* (1972)
* *Puhallus* (1973)
* *Kummisetä osa II* (1974)
* *Yksi lensi yli käenpesän* (1975)
* *Rocky* (1976)
* *Annie Hall* (1977)
* *Kauriinmetsästäjä* (1978)
* *Kramer vastaan Kramer* (1979)
* *Tavallisia ihmisiä* (1980)

 |
|  |
| 1981–2000 | 
* *Tulivaunut* (1981)
* *Gandhi* (1982)
* *Hellyyden ehdoilla* (1983)
* *Amadeus* (1984)
* *Minun Afrikkani* (1985)
* *Platoon – nuoret sotilaat* (1986)
* *Viimeinen keisari* (1987)
* *Sademies* (1988)
* *Palveluksessanne, Miss Daisy* (1989)
* *Tanssii susien kanssa* (1990)
* *Uhrilampaat* (1991)
* *Armoton* (1992)
* *Schindlerin lista* (1993)
* *Forrest Gump* (1994)
* *Braveheart – taipumaton* (1995)
* *Englantilainen potilas* (1996)
* *Titanic* (1997)
* *Rakastunut Shakespeare* (1998)
* *American Beauty* (1999)
* *Gladiator* (2000)

 |
|  |
| 2001– | 
* *Kaunis mieli* (2001)
* *Chicago* (2002)
* *Taru sormusten herrasta: Kuninkaan paluu* (2003)
* *Million Dollar Baby* (2004)
* *Crash* (2005)
* *The Departed* (2006)
* *Menetetty maa* (2007)
* *Slummien miljonääri* (2008)
* *The Hurt Locker* (2009)
* *Kuninkaan puhe* (2010)
* *The Artist* (2011)
* *Argo* (2012)
* *12 Years a Slave* (2013)
* *Birdman or (The Unexpected Virtue of Ignorance)* (2014)
* *Spotlight* (2015)
* *Moonlight* (2016)
* *The Shape of Water* (2017)
* *Green Book* (2018)
* *Parasite* (2019)
* *Nomadland* (2020)

 |

 |